**Hartwig Löger**, nado o 15 de xullo de 1965  en Selzthal, Estiria, é un executivo e político austríaco.

Foi Ministro de Economía dende o 18 de decembro de 2017 ata o 3 de xuño de 2019. Do 22 ao 28 de maio de 2019, exerceu brevemente como vicechanceler do goberno federal e do 28 de maio ao 4 de xuño como chanceler interino de Austria, tras a moción de censura contra o goberno de Sebastian Kurz.

Traxectoria
-----------

Hartwig Löger medrou en Selzthal, en Estiria, e graduouse en 1983 no Stiftsgymnasium Admont. Orixinalmente quería ser piloto, no exército comezou un adestramento de cadetes e realizou o exame de entrada de pilotos. Non aprobou debido a unha lesión no xeonllo e acabou por casualidade na industria dos seguros. En 1987/88 fixo un curso universitario sobre a industria dos seguros na Universidade de Economía de Viena e de 1999 a 2001 completou un curso internacional de xestión (IMEA) na Universidade de Sankt Gallen.

De 1985 a 1989 traballou como asesor dun corredor de seguros, despois ata 1996 como xerente de vendas para Estiria de Allianz, despois ata 1997 como axudante de xestión en Grazer Wechselseitige e ata 2002 como xerente de vendas en *Donau Versicherung AG*. Entre 2002 e 2017 traballou para o grupo de seguros UNIQA, inicialmente como director xeral de *UNIQA International Versicherungs-Holding GmbH* ata 2005 e ata 2011 como xefe de vendas exclusivas do grupo. En 2011 fíxose membro do consello executivo de *UNIQA Versicherungen AG* e director executivo de UNIQA Austria (dende 2013 *UNIQA Österreich Versicherungen AG*), onde en decembro de 2017 o sucedeu Kurt Svoboda.

De 2014 a febreiro de 2018 foi o sucesor de Peter Haubner no posto de presidente de Sportunion, ata que o substituíu Michaela Steinacker. Löger está casado, ten dous fillos e vive en Viena.

Dende setembro de 2011 é membro da organización vienesa da Unión Empresarial do Partido Popular de Austria. Ademais, é membro da irmandade estudantil católica *Markomannia-Eppenstein* da *Mittelschüler-Kartell-Verband*, e o seu nome en clave é *Seneka*, en referencia ao filósofo romano Séneca.

### Política

 Hartwig Löger (esquerda) na toma de posesión co presidente federal Alexander Van der Bellen (2017) 
Hartwig Löger é dende o 18 de decembro de 2017, Ministro de Economía. Foi nomeado polo Partido Popular (ÖVP) para este cargo ao inicio do goberno de coalición liderado por Sebastian Kurz.

Xunto a Gernot Blümel, Günther Helm (de Hofer KG) e Wolfgang Leitner, foi dende xaneiro de 2018 membro do Comité de Nomeamentos da ÖBIB (*Österreichischen Bundes- und Industriebeteiligungen GmbH*), que decide os investimentos que se fan nas empresas estatais. En outubro de 2018, Löger presentou os seus plans para unha nova explotación estatal e posteriormente converteu a ÖBIB en ÖBAG, *Österreichische Beteiligungs AG*.

O día 21 de marzo de 2018, realizou o seu primeiro discurso sobre orzamentos no parlamento e presentou un dobre orzamento para o 2018/2019. En 2018 debido aos baixos intereses gastáronse 488 millóns de euros menos que o gasto estimado, cun aforro real de 66 millóns de euros. Para o ano 2019, o Ministerio de Facenda presupostou un superávit orzamentario de 541 millóns de euros. Por primeira vez dende 1954, Austria conseguiu un superávit orzamentario no goberno federal.

Löger foi brevemente, entre o 22 e o 28 de maio de 2019, vicechanceler de Austria, despois da dimisión de Heinz-Christian Strache, por mor do Caso Ibiza. O 28 de maio de 2019, tras a celebración con éxito dunha moción de censura contra o goberno de Sebastian Kurz, Löger xurou o cargo como chanceler de Austria mentres non se formaba un novo goberno. O 3 de xuño Alexander Van der Bellen nomeou a Brigitte Bierlein como nova chanceler.

Posicións políticas
-------------------

### Declaración país por país

En febreiro de 2018, opúxose á declaración país por país (*country-by-country-reporting* en inglés) por non ser "a forma máis eficaz para loitar pola xustiza fiscal". Foi criticado por isto, entre outros, pola organización antiglobalización Attac. O delegado do Parlamento da UE, Othmar Karas, anunciou que quería promover no seu propio partido a introdución da declaración país por país. Como resultado, Löger deixou claro que debía haber unha decisión fiscal completa para as corporacións a nivel internacional, pero a pregunta era como deben publicarse os detalles.

### Tributación inmobiliaria

No outono de 2018, Löger pediu a introdución dun imposto sobre os beneficios das accións en Austria e na UE. Ao mesmo tempo, puxo fin aos esforzos realizados dende 2014 por dez estados da UE, incluída Austria, para introducir un imposto sobre transaccións financeiras.

Obras
-----

* Hartwig Löger: *Die Feuer-Betriebsunterbrechungs-Versicherung: lebensnotwendig zur Erhaltung der Liquidität im Brandschadenfall.* 1989

Véxase tamén
------------

### Ligazóns externas

* Hartwig Löger na web do parlamento austríaco*(en alemán)*
* BMF: Chanceler Federal e Ministro de Finanzas Hartwig Löger *(en* *alemán)*
* Hartwig Löger en www.meineabgeordneten.at *(en alemán)*

Notas
-----

1. ↑  "Eleccións á Cámara de Comercio" (PDF) (en alemán). Arquivado dende o orixinal (PDF) o 21 de outubro de 2020. Consultado o 30 de maio de 2019.
2. 1 2 3 4  "Löger na web de UNIQA" (en alemán). Arquivado dende o orixinal o 16 de decembro de 2017. Consultado o 30 de maio de 2019.
3. ↑  "Hartwig Löger na web do Ministerio de Economía" (en alemán). Arquivado dende o orixinal o 29 de maio de 2019. Consultado o 30 de maio de 2019.
4. ↑  "Neue Regierung: Uniqa-Manager Löger als Finanzminister" (en alemán). 15 de decembro de 2017. Consultado o 30 de maio de 2019.
5. 1 2 3  "Vier Steirer und drei Kärntner in der Bundesregierung" (en alemán). 16 de decembro de 2017. Consultado o 30 de maio de 2019.
6. 1 2  "Presta juramento el primer Gobierno austríaco liderado por una mujer, la jueza Brigitte Bierlein". *20 minutos* (en castelán). 3 de xuño de 2019. Consultado o 3 de xuño de 2019.
7. ↑  "Uniqa-Manager wird der neue Finanzminister" (en alemán). 16 de decembro de 2017. Consultado o 30 de maio de 2019.
8. ↑  "Chefwechsel bei Uniqa Österreich: Svoboda folgt auf Finanzminister Löger - derstandard.at/2000070608045/Chefwechsel-bei-Uniqa-OesterreichSvoboda-folgt-Finanzminister-Loeger" (en alemán). 18 de decembro de 2017. Consultado o 30 de maio de 2019.
9. ↑  "Peter McDonald ist neuer Sportunion-Präsident" (en alemán). 1 de xullo de 2018. Consultado o 30 de maio de 2019.
10. ↑  "Ministerinnen mittlerweile ÖVP-Mitglieder" (en alemán). 29 de marzo de 2018. Consultado o 30 de maio de 2019.
11. ↑  "Vom Makler zum Minister" (en alemán). 17 de decembro de 2017. Consultado o 30 de maio de 2019.
12. ↑  "ÖVP-Finanzminister bestätigt neue Köpfe in Öbib-Nominierungskomitee" (en alemán). 30 de maio de 2019. Consultado o 30 de maio de 2019.
13. ↑  "Staatsunternehmen: Aus zahnloser Öbib wird mächtige ÖBAG" (en alemán). 30 de maio de 2019. Consultado o 30 de maio de 2019.
14. ↑  "Aus der Staatsholding ÖBIB wurde die ÖBAG" (en alemán). 30 de maio de 2019. Consultado o 30 de maio de 2019.
15. ↑  "Nur 66 Millionen eingespart" (en alemán). 1 de febreiro de 2019. Consultado o 30 de maio de 2019.
16. ↑  "Neue Zeitrechung in Budgetpolitik" (en alemán). 21 de marzo de 2018. Consultado o 30 de maio de 2019.
17. ↑  "Kurz, Strache verordnen Nulldefizit" (en alemán). 27 de febreiro de 2018. Consultado o 30 de maio de 2019.
18. ↑  "El presidente de Austria destituye al Gobierno de Kurz: ¿Qué ha pasado?" (en castelán). 28 de maio de 2019. Consultado o 30 de maio de 2019.
19. ↑  "Finanzminister Löger gegen neue Transparenzregeln für Großkonzerne in der EU" (en alemán). 10 de febreiro de 2018. Consultado o 30 de maio de 2019.
20. ↑  "Attac kritisiert Finanzminister" (en alemán). 30 de maio de 2019. Consultado o 30 de maio de 2019.
21. ↑  "Othmar Karas will für Country-by-Country-Reporting werben" (en alemán). 17 de febreiro de 2018. Consultado o 30 de maio de 2019.
22. ↑  "Löger für Steuertransparenz: "Gebe Gas im Sinn der Klarstellung"" (en alemán). 19 de febreiro de 2018. Consultado o 30 de maio de 2019.
23. ↑  "Löger erwägt Aktiensteuer statt Finanztransaktionssteuer" (en alemán). 28 de outubro de 2018. Consultado o 30 de maio de 2019.
24. ↑  "Die Feuer-Betriebsunterbrechungs-Versicherung : lebensnotwendig zur Erhaltung der Liquidität im Brandschadenfall" (en alemán). Consultado o 30 de maio de 2019.

|  |  |
| --- | --- |
| Control de autoridades | 
* Wd: Q45808771
* WorldCat
* VIAF: 5243151433045156420000
* GND: 114891157X
* Munzinger: 00000031280

 |